Hüt hämmer oises Auto chöne go abhole... juhuiiiiiiiiiiiiiiii... mer sind jetzt also quasi mobil. Allerdings isch das Unternehme nöd ganz eifach gsi. D Mel hät ihres Auto nöd chöne uftriebe und mir sind bis am 3 dihei ghocket und händ gwartet. Dänn isch Ziit langsam chli knapp worde und mer händ versuecht, am Oscar ufs Handy azlüte. Das isch leider nöd gange. Dä Oscar hät ihres Telefon dihei für Natel scho lang gsperrt, wil suscht d Mel s ganz Ikomme vertelefoniert. Drum  hämmer dänn dänkt, mer bschtellet es Taxi. Leider isch 7 x 4 nöd gange =). Aber mir zwei Helde wüsset ois scho z hälfe und händ bim Cardealer aglüte und det ä Taxinummere verlangt... leider wüsset die Taxifahrer in Sydney amel au nöd rächt wos anämüend und mir händ öppe drüviertel-Stund müese warte... dä René wartet gar nöd gärn hämmer usegfunde ;). Uf jede Fall simmer 5 min. bevor Bank zuemacht det inegschneit (zum oise Bankcheck hole) - die händ sogar no müese Überziit mache, was in Australie weder üblich  no zahlt isch (zum Glück ischs en Trainee gsi) - und sind nachere spannende Fahrt dur d Rushhour vo Sydney 5 min. vor Ladeschluss bi oisem Cardealer acho. Jupi mer händ äs Auto! - und erscht no eis wo s Länkrad uf de vercherte Siite (rächts!) hät :D